 Marka dawlad hadaladeeda iyo hab dhaqankeeda uu is-buriyo, oo qofna qofka kale uu aamini waayo oo midwalba uu hooskiisa ka dido, oo caruurtiisa iyo reerkiisa uu aamni waayo, oo qofwalba uu ugu muuqdo cadaw ka soo horjeeda, oo xabsiyada ay buux-dhaafiyaan dadkii shacabka ahaa ee la noolaa, oo hantidii loogu talagalay dalka boob iyo qaataye qaado loogu dhaqaaqo, oo qofwalba oo masuul ka ah xafiis uu aamino in muddo yar un uu jagada haysan doono, sidaa darteedna uu hamigiisa 1aad noqdo intuu xafiiska joogo inuu ka xoolaysto, dawladaasi waa mid ku jirta xilli kala guur ah oo isula joogta un yaan la ogaanin ceebta meesha taala. 